การขับรถอย่างปลอดภัย ควรมีสมาธิ ไม่วอกแวก หรือให้ความสนใจสิ่งหันเหต่างๆ
การขับรถอย่างปลอดภัย จำเป็นต้องมีสมาธิไม่วอกแวก แต่ทุกวันนี้ มีสิ่งหันเหความสนใจของผู้ขับขี่มากมายหลายอย่าง ทำให้ความเสี่ยงต่อการเกิดอุ
การที่ผู้ขับขี่รถยนตร์ขาดความระมัดระวังและไปให้ความสนใจสิ่งหันเหต่างๆ โดยเฉพาะการส่งข้อความทางโทรศัพท์มือถือซึ่งทำกันมากขึ้นเรื่อยๆทำให้เกิดอุบัติเหตุทางรถยนตร์ที่มีคนเสียชีวิตเป็นจำนวนมากขึ้นเรื่อยๆ ด้วย ศาสตราจารย์ David Strayer สาขาวิชาจิตวิทยา มหาวิทยาลัย Utahผู้ศึกษาเรื่องสิ่งหันเหความสนใจของผู้ขับขี่ยวดยานมานานกว่าสิบปีกล่าวว่า ตอนนี้อุบัติเหตุทางรถยนตร์ในสหรัฐราว 2 ใน 3 เกิดขึ้นเนื่องจากความหันเหความสนใจของผู้ขับขี่รถยนตร์สมัยนี้มีสิ่งหันเหความสนใจผู้ขับขี่มากมาย ตั้งแต่ การปิดเปิดหาคลื่นวิทยุ เล่นเทป เล่นซีดี การรับประทานอาหาร การเสริมสวย ไปจนถึงอุปกรณ์ไฮเท็คใหม่ที่เริ่มทะยอยออกมาใช้ในรถยนตร์อย่างโทรศัพท์มือถือ การส่งข้อความทางโทรศัพท์มือถือ การจัดการกับอุปกรณ์บอกทาง GPSการหาเพลงทาง Ipod หาข้อมูลทาง Internet บางคนถึงกับเล่นเกม อาจารย์ David Strayer กล่าวว่า ถึงแม้การทำสิ่งที่หันเหความสนใจไปจากการขับรถจะมีอยู่เสมอ แต่ทุกวันนี้มีมากกว่า และทำให้เสี่ยงอันตรายมากกว่าเมื่อก่อน มากมายหลายเท่าเขากล่าวว่า การส่งข้อความทางโทรศัพท์มือถือ หรือทำอย่างอื่นกับอุปกรณ์สมัยใหม่ต่างๆขณะขับรถนั้น ต้องใช้ความสนใจมากกว่ามากกว่าการรับประทานอาหารมากต้องละสายตาจากถนนนานกว่า เวลาพูดโทรศัพท์ก็อาจติดพันใช้เวลานานถึง 20 – 30 นาทีซึ่งใจก็ไปจดจ่ออยู่กับเรื่องที่พูด ทำให้เสียสมาธิที่ควรมีในการขับรถซึ่งเป็นอันตรายอย่างยิ่ง ขณะที่สิ่งหันเหความสนใจขณะขับรถจะมีออกมาใหม่ๆอยู่เรื่อยๆ และคาดว่าจะทำให้มีความเสี่ยงอันตรายมากขึ้นในอนาคตนั้น อาจารย์ David Strayer เห็นว่า เป็นเรื่องสำคัญอย่างยิ่งยวด ที่จะต้องมีการผ่านกฏหมายออกมาห้ามการทำสิ่งที่หันเหความสนใจไปจากการขับรถ นอกจากนั้น ยังควรมีการพยายามให้คนตระหนักกันมากขึ้นถึงอันตรายและให้มีการส่งเสริมการมีจิตสำนึกในความรับผิดชอบในการขับรถให้มากขึ้นด้วย Anne Teigen นักวิเคราะห์นโยบายที่สมาคมนิติบัญญัติระดับรัฐกล่าวว่า ขณะนี้ รัฐต่างๆในสหรัฐ 17 รัฐ มีกฏหมายห้ามการส่งข้อความทางโทรศัพท์มือถือขณะขับรถแล้ว รัฐวอชิงตันทางภาคตะวันตกเฉียงเหนือเป็นรัฐแรกที่มีการห้ามเช่นนั้นในปี2550 และในปีนี้มี 10 รัฐที่ห้ามเช่นนั้นรวมทั้งรัฐอิลินอยส์เป็นรัฐล่าสุด ทางการสหรัฐเองก็เรียกร้องให้เจ้าหน้าที่รัฐบาลเปิดอภิปรายกันในเรื่องอันตรายของการส่งข้อความทางโทรศัพท์มือถือขณะขับรถเพื่อหาทางแก้ไขรัฐมนตรีว่าการกระทรวงคมนาคมสหรัฐ Roy LaHood กล่าวว่า เจ้าหน้าที่ระดับอาวุโสของกระทรวง สมาชิกรัฐสภา เจ้าหน้าที่ฝ่ายรักษากฏหมายและอื่นๆจะประชุมกันในปลายเดือนกัยายน เพื่อหารือเรื่องแนวคิดต่างๆ ในการต่อสู้กับปัญหานี้